				 З А П И С Н И К

 Од ВОНРЕДНАТА СЕДНИЦА на Советот на Општината Битола одржана на ден 19.12.2024 година.
	Вонредната седница се одржа во големата сала за седници на Советот на Општина Битола и почна со работа во 09:40 часот.
На вонредната седница присуствуваа 27 членови на Советот: Габриела Илиевска-Претседател на Советот, Марко Јосифовски,  Лидија Павловска, Методија Илиевски, Бојан Бојкоски, Анета Ѓоргиевска, Ленче Илиевска, Сашо Никовски, Јосиф Стевоски, Соња Петреска, Марта Ѓоргиевска, Петар Николовски, Елена Кромидаровска Маховска, Михалјо Вангелов, Златко Лозановски, Зоран Петковски, Борче Корлевски, Кети Неделковска, Јадранка Павловска, Алмир Адемоски, Иван Чулаковски, Марица Тодоровска, Елизабета Тодоровска, Мирјана  Захариевска – Ралевска, Мерита Исмајловска, Анастасија Трајковска и Кире Климески .
На вонредната седница отсутни беа советниците: Горан Велевски, Гаврил Трајковски, Жаклина Наумовска, Александар Димовски.
Конфликт на интереси по точките од дневниот ред во почетокот не пријави никој, подоцна пријави еден советник.
На седницата присуствуваа гости, директорите на КЈП Нискоградба, ЈКП Водовод, ЈППЈЛП  и јавни средствата за информирање.
Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.
Оправданоста за свикување на Вонредната седница беше прифатена од советници со (24 гласови ЗА).
За работа на Вонредната седница беше предложен и прифатен со (24 гласови  ЗА) следниот 

           			     Д Н Е В Е Н    Р Е Д


1. Решение за давање согласност на Одлуката за изменување и дополнување на Статутот на ЈППЈЛП Битола.
2. Решение за давање согласност на Одлуката за утврдување на цени на услугата за користење на лизгалиште при ЈППЈЛП – Битола.
3. Решение за  давање на согласност на Одлуката на Управниот одбор на ЈКП Водовод Битола со ЕМБС 4011236 за подигнување на банкарска гаранција обезбедена со солемнизација со извршни клаузули за потребите на ЈКП Водовод Битола со ЕМБС 4011236.
4. Решение за давање на согласност на Одлуката на Управниот одбор на КЈП Нискоградба со П.О. со ЕМБС 4011279 за подигнување на банкарски гаранции обезбедени со солемнизации со извршни клаузули за потребите на КЈП Нискоградба Битола со П.О со ЕМБС 4011279.



1.
Габриела Илиевска процедурално. Затоа што станува збор за Вонредна седница и материјалите се електронски доставени до советниците, а комисии не се одржани, му давам збор на Директорот да образложи за што конкретно станува збор. 
Директор на ЈППЈЛП образложение. Денес сум овде за три работи. На сите да Ви се заблагодарма што излеговте во пресрет за Вонредна седница , да се извинам што се свикува на ваков голем верски празник и да побарам нешто од Вас сите. Интензивно неколку дена се работи на поставување на лизгалиште на плоштадот “Магнолија”. Се се одвива по планираната динамика, единствената пречка би биле најавуваните временски услови, кои според предведувањата ќе има интензивни врнежи од дожд. Морам да напоменам дека сите јавни претпријатија беа вклучени во ова и ја користам приликата јавно да се заблагодарам за посветеноста и несебичната ангажираност кон нив и општинската администрација, приватни правни субјекти и трпението на околните угостителски објекти. Статутот на ЈППЈЛП – Битола мора да се надополни со уште една дејност за може ЈППЈЛП да стопанисува законски со лизгалиштето.
Во продлжение објасни конкретно во кој дел од Статутот треба да се смени и образложување за цената која што е симболична и прифатлива согласно економската состојба. Се заблагодари уште еднаш и рече дека се надева на позитивен исход.
Петар Николовски збор. Дневниот ред на денешната Вонредна седница е показател како општината нема визија за градот- гласеше почетокот на Николовски. Локацијата на која веќе се поставува лизгалиштето рече дека предизвикува дополнителен револт кон граѓаните на Битола. Запраша како е можно ваква одлука да се носи во последен момент и колку е тоа во ред? Се што е добро за граѓаните ќе има поддршка но локацијата на лизгалиштето не е погодна се прави хаос во центарот на градот. Се надоврза на втората точка за цената констатирајќи дека кога е веќе за доброто на граѓаните треба да биде бесплатно, како во времето на владеење на локалната самоуправа на чело беше СДСМ. 
Габриела Илиевска збор. Многу новитети кои дури сега од излагањето на директорот се дознаа. Дури денес многу од коллегите советници разбраа дека ќе се поставува лизгалиште на чело со мене – започна Илиевска. Да знаевме порано може заеднички ќе најдевме подобра локација и многу подобро ќе се организираше се. Браво за храброста која ја имате да спроведете нешто за толку краток временски период. Не може во овој град само тројца луѓе да одлучуваат се за градот, не ставате пред свршен чин кога се е направено и само ја чекате поддршката, која ја ќе ја добиете. Имам само едно прашање на кој начин е добиено или изнајмено лизгалиштето? Чисто информативно за мене и за граѓаните.
Директор на ЈППЈЛП. Забелешките ги прифаќам и се извинувам што навремено не известив за активностите. Лизгалиштето е изнајмено по пат на јавна набака која е достапна јавно да се види. Тендерот го распиша јавното претпријатие со кое раководам во моментот. 
Петар Николовски збор. Прашање до директoрот : Како вработените превземаа дејствија за кои немате дејност во Статутот на претпријатието?! Барам појаснување. 
Директор на ЈППЈЛП. Перодот беше многу краток за да се одвиваат некои постапки етапно. Се е направено како што доаѓаа активностите за кои членовите на Управниот одбор се постајно од мене лично известувани за се и кои се согласни. Инаку Управниот одбор се состана и Одлуката која е потребна да биде доставена до Вас, Советот на Општина Битола, е уредно доставена. Инаку се вака заради краткиот временски интеврал во кој треба се да се реализира.
Бојан Бојкоски. Сите координатори на советничките групи едногласно се согласија за свикување на оваа Вонредна седница, за новитетот во Зимска Приказна. Лизгалиштето е добра нова актуелност за најмладите во нашиот град. Голема благодарност до директорот и сите вработени во ЈППЈЛП за посветеноста за да се реализира овој дел од  Зимската Приказна. Се надевам на едногласно усвојвање на одлуката од сите советнички групи. А дополнувањето на Статутот на јавното претпријате ни дава можност за во иднина како не би се нашле во истата позиција. И точно е дека во 2020  година имаше поставено лизгалиште, но немаше ниту некаква одлука, ниту смена во стаутот за таква дејност а  најмалку обука за вработените. За разлика од сега кога се превземени сите потребни мерки т.е да биде согласно позитивните законски прописи. Ќе напоменам уште еднаш на едногласна поддршка како што беше договорот на координација.
Анастасија Трајковска збор. Координаторите ја дадоа целата поддршка, само не ми е за право што не бевме навремено известени за планираниот проект како ќе можевме сите да придонесеме во реализацијата. Неприфатливо е за мене кога не носат пред свршен чин за племенита работа. Зошто цело време вака ги движиме работите. Сега мислам дека е доцна за ова што го правиме во моментов. 
Борче Корлевски збор. Имам прашање : Кој ја правеше јавната набавка? Вие како јавно претпријатие или општината? Јавното претпријатие без надлежност прави јавна набавка?! Дали е тоа законски? Не проблемот временскиот интервал , не е проблемот во дејноста, туку постапување надвор од законските можности! Тоа значи прекршок. Второ прашање колкав е капацитетот на лизгалиштето? Во еден момент колку деца, возрасни може да има? Дали имате дозвола или мислење од Министерството за Внатрешни работи за создавање сообраќаен метеж во центарот на градот?
Директор на ЈППЈЛП. Бидејќи еднаш имаше лизгалиште и стопанисувањето со истото припаѓаше на ЈППЈЛП, пртепоставуваме дека дејноста е проширена и опфатена во Статут, ама за жал не е така. Има 120 пара лизгалки кои можеме да ги изнајмиме, тој е капацитетот со кој располагаме. А капацитетот може да се намалува согласно условите. 300 метри квадратни е лизгалиштето т.е. со симензии 20 на 15, но нема никогаш да се исполни во целост од безбедносни причини кон корисниците. 
Габриела Илиевска збор. Дали ЈППЈЛП смеело да објави јавна набавка без имање дозвола за таква дејност? Дејноста ја менуваме денес, односно ја додаваме! Вие во моментот кога сте распишале јавна набавка не сте имале дејност, затоа што тоа не било поминато на Совет. Како сте рапишале јавна набавка без да имате дејност? И дали тоа е согласно позитивните законски одредби? Колкава е сумата со кое го покривате лизгалиштето и кој ќе ја покрие таа сума, самото ЈППЈЛП?! 
Директор на ЈППЈЛП. Во однос со прашањето за јавната набавка не можам да ви одговорам зошто не сум компетентен во таа област, за дали е направен некаков законски прекршок ќе морам да консултирам стручно лице кое работеше на тоа. Но не мислма дека е направена некаква престапка, зошто Законот за јавни набавки ја дефинира постапката, но сепак ќе проверам. Ограничувањето со временските рокови не ми даде многу можност и време за детали. Во врска со спонзорствата, јас лично немав никаков контакт и мислам дека истото се одвиваше преку општинската администрација, значи не знам како е целото тоа уредено. 
Иван Чулаковски збор. Директоре која е сумата која што е уплтена за лизгалиштето?  И  дали е изнајмено? И сумата која обезбедува дали ЈППЈЛП или спонзори?
Директор на ЈППЈЛП. 2.000 000,00 денари. Да изнајмено е за период од 60 дена. Ние сумата ќе ја исплатиме откако ќе завршиме, а за тој период комерцијало работиме со 100 денари карта, како што веќе споменав. Целосната сум ќе ја исплати ЈППЈЛП по истекот на 60 дена, затоа и не сме во можност да биде бесплатно.
Борче Корлевски збор. Ако ова беше ова поставено на друга локација, како на пример доле кај Спортската сала, приходот ќе Ви беше во многу поголеми размери. Зошто и паркингот кај Спортската ќе Ви беше ефикасен и лизгалиштето. Вас Ви е важно да бидете рентабилни, затоа внимателно се бира локација.
Габриела Илиевска збор. Ако ние денес овде не изгласаме ќе значи дека треба да се собере лизгалиштето?! Согласно сите законски прописи Вие како јавно претпријатие без да имате дејност не можете да распишете јавна набавка. За што сведоци сме дека за тоа се одговара. Ние лично немаме кривична одговорост , но би сакала да размислите колку луѓе се инволвирани во цел овој процес, бидејќи не носите денес пред свршен чин. Никој не е против да имаме таква атракција во градот, но дали сте смееле ова цела постапка да ја направите без денешната одлука да ја донесеме? Сакам да добијам информацја т.е да имам одговор. Дали пред оваа одлука се претходно превземено е незаконски.

Пауза 5 минути.
Продолжуваме.

Директор на ЈППЈЛП. До моментов со сите со кој контактирав добив различен одговор, така да конкретен одговор не можам да дадам, зошто експерт не сум. Имаме прашање доставено до Бирото за јавни набавки и штом имаме одговор веднаш ќе Ви го дадеме. Моето мислење е мое мислење, а лоша намера немав. Ви кажав претходно, ќе се повторам мислев дека ЈППЈЛП дека ја има дејноста, но сега се увиде и среќа што се увиде истото, зошто ќе стопанисувавме без дејност. Извинете што немам конкретен одговор. 
Габриела Илиевска збор. И јас не сум екперт, но штом имате проблем со Биро за јавни набавки се испраќа барање со прашања и истото треба да Ви одговори. Може да ми кажете кога имате испратено писмо? Денес јас откако Ви ги поставив прашањата Вие тогаш пуштивте писмо, дали смеевте или не смеевте да распишете јавна набавка?! Се ова да беше пред 2 недели ќе поминеше без никаков проблем. Ги замолувам од општинската администрација да го побараат Градоначаликот да дојде, зошто директорот на ЈППЈЛП не знае да ни одговори. Да дојде  Градоначалникот да ни каже како на сред центар на Битола се поставува лизгалиште без запазена законска регулатива? 

Пауза 5 минути.
Продолжуваме.

Петар Николовски збор. Рече дека е жално што нарачателот на ваков проект не е тука да го објасни истиот, а ова се однесуваше на Градоначалникот. Даде појаснување дека ниту Градоначалникот, ниту општинската администрација не смееше да си го дозволи ова да ги носи советниците пред свршен чин за да се прикаже дека не им е за добробит на Битола. Кога се имаше идеа за еден ваков одличен проект требаше со време да се превеземе постапка за реализација на исиот. Не се согласуваме со  локацијата на лизгалиштето и со  финансиски товар врз граѓаните, инаку проектот е одличен – изјави Николовски. СДСМ нема да ја подржи денес оваа точка, поточно ќе гласа воздржано, не зошто не се за оваа убава замисла, туку заради дрскоста и безобразноста на општинската администрација. 
Габриела Илиевска збор. Како и се досега не може ништо да помине со добро и со објаснување на процедура и спроведување на истата – започна Илиевска. Директорот ни кажа дека не може да ни одговори а Градоначалникот не може да не удостои со своето пристуство, лизгалиштето е веќе поставено во центарот на градот и за да нема наслови по портали дека ПОИНАКУ не сака лизгалиште во градот, ние ќе гласаме ЗА. Но, ќе побараме да се испита целата постапка што била спроведена од ЈППЈЛП. Во последните денови сме сведоци дека многу луѓе одговараат пред Законот баш за вакви јавни набавки и затоа се запашуваме колку во оваа постапка се инволвирани да не речам, се земени на душа – изјави Илиевска. Ова е пример дека се прави во јавните претпријатија кој што сака и како сака. ПОИНАКУ нема да биде против, напротив ќе биде за, за да не можат локалната самоуправа на чело со Коњановски да се вадат дека се што не можат да спроведат е заради ПОИНАКУ, како што им е пракса наназад 2 години.
Бојан Бојкоски збор. Сведоци сме дека СДСМ прво кажуваат дека биле за лизгалиште, за подоцна да се изјансат дека нема да поддржат. Директорот сакаше да направи една добра активност во рамките на Зимската Приказна, за што очигледно дека на СДСМ и добрите работи кои се прават за градот им пречат. Граѓаните најдобро ќе судат и пресудат кој и колку сака да се прават добри работи во градот. Доаѓаат локални избори. А добро е да си го поставиме прашањето како во 2020 година без никаква променета дејност на ЈППЈЛП работеше тогашното лизгалиште поставено кај Спортската сала. Сакам да му честитам на Директорот и на сите советници кои ќе се одважат да дадат глас, бидејќи Битола од едно мрачно место од  владеењето на СДСМ за време нивното владеење 2017-2021, а сега Битола е едно поинакво место и тоа им пречи. Советниците треба да бидат одговорни, затоа се тука избрани. Лизгалиштето треба да прерасне во традиција во зимскиот период, како што има лизгалиште по примерот на сите европски и светски центри. 
Габриела Илиевска реплика. Во тоа време да точно е дека немаше промена на дејноста, но и јавната набавка не ја правеше ЈППЈЛП, туку стануваше збор за донација. А ако тогаш имало недоследности, зошто 3 години не превземавте некаква иницјатива за регулароноста во врска со истото?! Единствената причина заради која ние денес даваме поддршка е зошто лизгалиштето е веќе распослано на сред град. Ако не помине оваа одлука ќе треба да го кренете и да го однесете. Во Советот денес за ова нема никаква кривична одговорност, што не значи дека е исправно и дека за ова нема да има било каква постапка. За жал храброста на директорот или наредбата, не знам, не можам да кажам може многу да го чини.
Петар Николовски реплика. СДСМ не е против лизгалиште доколку тоа се предвиди со време. Визијата за лизгалиште не се прави ден пред тоа да се пушти во функција. А за локацијата на лизгалиштето во заштитено старо градско јадро, како што веќе имавме ваков проблем со поставувањето на ѕвездите. Со време да беше предвидено и со време да имаше јавна набавка а не вака да не знаеме од каде ќе ги најдеме тие средства, кај се предвидени од каде ќе ги обезбедиме.
Бојан Бојкоски реплика. Одобрение за поставување на урбана опрема има информација која ја сподели општинската адмнинистрација за тие што сме заинтересирани, а за останатите тези кои ги поставува Николовски е само барање рачка да нештото, народски кажано. А ставот сега на Вашиот советнички е состав е само да закочите нешто. Ова Ви е  грешен политички став, што лошо ќе Ви се одрази како што веќе се покажа.
Петар Николовски реплика. Колега Бојкоски не ми одговоривте каде се планирани средствата? ЈППЈЛП распишува јавна набавка без да има предвидено средства за реализација на овој проект. Ние сме за лизгалиште но согласно законската регулатива. Како општинска администрација треба да имаат визија каде и како нашата општина се движи. А за локацијата дека прави хаос во  движењето треба да ги прочитате коментарите по социјалните мрежи.  
Габриела Илиевска збор. Само едно потсетување да кажам на кое ме наврати колегата Петар. Во март имавме оглас за новогодишно украсување, а денес еден ден пред поставување на лизгалиште одлука носиме, толку треба да знаете за како се движат нештата во Општина Битола. 
Директор збор. Ме доведовте во ситуација да се чуствувам виновно, а намерите ми беа најдобронамерни кон битолчани. Локацијата беше дефинирана од многу нешта кои ги наброја. А во однос на паркинг просторите има околни кои можат да се користат и кои да напоменам во недела и празници се бесплатни за сите граѓани. Дали имаме приход или не и колку без разлика, лизгалиштето ќе работи. Јас се извинувам што дозволив превид. Јавна набавка не е до крај реализирана, договорот не е потпишан, никакви транскации не се направени по основ на истата. Во моментов се чуствувам како да сум пречка во развојот на градот и зимските активности.
Габриела Илиевска. Ви Благодарам директоре не направивте ништо лошо, направивте само кривично дело. 
Иван Чулаковски збор. Ми е криво за Вас што Ве наместија, зошто на некој му текна народски кажано во 5 до 12. Ова можеше пред неколку месеци да биде организирано со ценовник, локација и се останато како што треба. Многу е невкусно за нешто убаво што треба да биде за градот овде да дебатираме и да се расправаме. Но ова е се зошто не одат редоследно работите. Локацијата сигурен сум дека не ја биравте Вие туку така Ви беше наредено. Имаме уште еден плоштад кој е кај Домот на културата, кој патем е изгласан да биде плоштад а не паркинг простор, уште пред 7 години е таа Одлука. Можеше таму да биде поставено лизгалиштето. А исто така сум сигурен и дека јавната набавка не од Вас, туку така Ви беше наредено. Мора да има ред, не одат така работите.

Решение за давање согласност на Одлуката за изменување и дополнување на Статутот на ЈППЈЛП Битола, беше ставено на гласање и усвоено со 17 гласа ЗА, 6 гласа Воздржани и 1 советник се изема од гласање.

                                                                 2.
        Решение за давање согласност на Одлуката за утврдување на цени на услугата за користење на лизгалиште при ЈППЈЛП – Битола, беше ставено на гласање и усвоено со 18 гласа ЗА, 7 гласа Против и 1 советник се изема од гласање.

	Габриела Илиевска. Затоа што станува збор за исто објаснување на јавните претпријатија за 3 и 4 точка може директорите да објаснат последователно. Може прво на ЈКП Водовод, како што се точките по ред.
	Претставник од КЈП Водовод. Согласно постигнатите договори за работа меѓу ЈКП Водовод и општината. ЈКП Водовод Битола побара банкарска гаранција за наплата на авансите по основ на Договорот помеѓу Општина Битола и ЈКП Водовод детално објаснета во точка 1, од истиот. Во продолжение објасни како тоа се е согласно статут на јавното претпријатие и уредно поминато на Управен одбор на претпријатието. Ја наведе и банката кај која се задолжува согласно наведениот Договор. За се гореспоменато како штоп наведе и претставникот позитивно мислење даде и Надзорниот одбор на ЈКП Водовод- Битола.
Истото образлжение е и за КЈП Нискоградба.
	Габриела Илиевска. Прашање до директорите ако знаат да ми одговорат : Дали за оваа постапка, зошто овие средства ги изгласавме на Ребаланс, ме интересира дали некој Ви имаше кажано за ова?! Дали не некој не Ви кажа претходно дека Вас ќе Ви треба ваква одлука на Совет?! Јас лично Ви реков дека ќе заглавите.
	Директор на КЈП Нискоградба – Битола. Откако е започната постапката, ги потпишавме договорите, се направи превид, односно, не бевме доволно информирани со Законот за јавни набавки при аванасна исплата на средства затоа се бараат гаранции. Од тие причини мораше да ја завршиме оваа постапка. Согласно Закон за јавни набавки член 134 претпријатијата мора да достават гаранција. Заради адиминистративни процедури ова трае подолго. 
	Мирјана З. Ралевска збор. Имам неколку прашања. Зошто авансно е одлучено? Досега немало таква практика. И дали проектите кои Ви се преку Влада доделени бараат таква можност, односно услов?! И дали во моментов тука го имате Договорот да видиме?
	Директор КЈП Нискоградба. Мислам дека со Одлука на Влада е предвидено авансно исплаќање за сите прокети што ќе одат со овој инвестициски бран. Договорите може да ги побарате од Општина Битола.
	Мирјана Захариевска Ралевска. Претседателке барам примерок од Договорот да ни се достави да имаме увид во истиот.
По кратка дебата помеѓу советници е утврдено дека тие договори се доставени до советниците по електронски пат кога стануваше збор за Ребалансот.
	Борче Корлевски збор. Пред малку се констатираше превид кај ЈППЈЛП, сега гледаме превид кај други 2 јавни претпријатија. Многу превиди за многу краток период. Не треба да се даде мнение на јавноста дека овој Совет гласа одлуки, па подоцна ги прегласува. Затоа после е се со недоверба кон институциите. СДСМ е секогаш за запазување на законската регулатива. Јавните претпријатија се веќе во нерентибилно работење.
	Бојан Бојкоски збор. Да не се створи мислење дека овде некој не законски работи и на претходната седница јас ги побарав сите договори на Општина Битола со конкретните министерства, по одонос на аплицирани и одобрени проекти, да ни бидат доставени на увид. Јасно е наведено во договорите, уште еднаш ќе повторам член 6, став 2, корисникот на средствата има право да предвиди аванас под услови и начини предвидени со Законот за јавни набавки. Односно корисник на средствата е Општина Битола. Понатаму објасни како општината може да спроведува натаму и на кој начин со јавните претпријатија. Се е во рамките на законот, нема ништо спорно.
	Петар Николовски збор. Имам кратки прашања до директорите. Дали овие аванси плаќања биле неопходни, односно дали овие средства му  требале на јавните претпријатија за да ги реализираат овие проекти кои што се предвидени ?! И дали оваа банкарска гаранција што треба да се солемнизира има камати и колку од тоа од вкупната вредност на целиот проект ќе се платат кон банките?
	Директор на КЈП Нискоградба. Да не се повторуваме и на одржаните Комисии јасно кажавме во овие кризни времиња со зголемена инфлација, овие средства се  потребни на претпријатијата за понатамошно функционирање. А за трошоците кон банката се 2 % на квартален период, што значи дека за 3 месеци се плаќа услуга од 2%. Колку време ќе трае гаранцијата зависи од динамиката и условите за работа на проектите.
          	Петар Николовски . Јавните претпријатија ќе имаат дополнителна обврска дополнително да исплаќаат износ кон банките појаснување кон јавноста, заради овие авансни плаќања.
	
Решение за  давање на согласност на Одлуката на Управниот одбор на ЈКП Водовод Битола со ЕМБС 4011236 за подигнување на банкарска гаранција обезбедена со солемнизација со извршни клаузули за потребите на ЈКП Водовод Битола со ЕМБС 4011236, беше ставено на гласање и усвоено со 19 гласа ЗА и 6 гласа Против.

       Решение за давање на согласност на Одлуката на Управниот одбор на КЈП Нискоградба со П.О. со ЕМБС 4011279 за подигнување на банкарски гаранции обезбедени со солемнизации со извршни клаузули за потребите на КЈП Нискоградба Битола со П.О со ЕМБС 4011279, беше ставено на гласање и усвоено со 18 гласа ЗА, 5 гласа Против и 2 советници се иземаа од глас.



Вонредната Седница заврши во 12,00 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.

19.12.2024год.                                                      на Советот на Општина Битола
 Б и т о л а                                                                       Габриела Илиевска                   

